# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

2019. JÚNIUS 17-EI NYILVÁNOS ÜLÉSÉRE

**TÁRGY:**

**javaslat kitűntető díjak adományozásáról**

**ELŐADÓ:**

**GALÁCZ GYÖRGY**

**POLGÁRMESTER**

ELŐTERJESZTÉS

**Készült**: Balatonmáriafürdő Község Önkormányzat Képviselő-testületének 2019. június 17-i nyilvános testületi ülésére

**Tárgy:** Javaslat kitüntető díjak adományozásáról

**Tisztelt Képviselő-testület!**

A Nemzeti Művelődési Intézet a közösségi művelődés országos módszertani háttérszervezeteként kiemelten fontosnak tartja a közművelődési szakemberek minél szélesebb körű elismerését, ezért 2019-ben több szakmai díj alapításával csatlakozik a közművelődési kitüntetések rendszeréhez. A díjak átadásával kívánja kifejezni szakmai megbecsülését azon személyek, szervezetek, közösségek irányában, akik kiemelkedő és magas szakmai színvonalú közösségépítő, értékfeltáró tevékenységet végeznek.

A díj azoknak a közművelődési szakembereknek adományozható, akik huzamosabb ideig kiemelkedő szakmai tevékenységet folytatnak, valamint elméleti tevékenységükkel, új módszerek kidolgozásával, azok alkalmazásával és terjesztésével szolgálják a körszerű művelődést és a művészi ízlés fejlesztését.

A Nemzeti Művelődési Intézet 2019. február 15-én hat díjat alapított, melyek jelen előterjesztés mellékletét képezik.

A javaslattételi lap benyújtási határideje: **2019. augusztus 1.**

Kérem a Tisztelt Képviselő-testületet, amennyiben javaslattételi jogával élni kíván, a javasolt személy részletes indokolással tegye meg.

**AMENNYIBEN JAVASLATOT KÍVÁN TENNI A KÉPVISELŐ-TESTÜLET – ZÁRT ÜLÉS ELRENDELÉSE SZÜKSÉGES.**

**Határozati javaslat:**

1. Balatonmáriafürdő Község Önkormányzati Képviselő-testülete megismerte a Nemzeti Művelődési Intézet által alapított és javasolható kitüntető díjakat, azonban javaslattételi jogával nem kíván élni.
2. Balatonmáriafürdő Község Önkormányzati Képviselő-testülete megismerte a Nemzeti Művelődési Intézet által alapított és javasolható kitüntető díjakat és a következő személyre/kollektívára tesz javaslatot:

Név: ………………………………………………

Indokolás: ………………………………………………………………………………………………………………………………………………………………………………………………………………………………………………………………………………………………………

**Felelős:** Galácz György polgármester

**Határidő:** 2019. augusztus 1. értesítésre

Balatonmáriafürdő, 2019. június 13.

# Galácz György sk.

polgármester